open-index/open-wikipedia-markdown huggingface dataset:
Täpläpallokala

**Täpläpallokala** (*Arothron meleagris*) on pallokalalaji, jota tavataan indopasifisella merialueella.

Täpläpallokala kasvaa luonnossa noin 50&nbsp;cm pitkäksi. Niiden väri muuttuu eri elämänvaiheissa: Tummapohjaisessa värivaiheessa koko kalan pintaa peittävät valkoiset, melko suuret täplät, kullanruskealla pohjalla täplät ovat pienemmät ja keltaisessa vaiheessa täplät puuttuvat lähes kokonaan.

Täpläpallokalat elävät korallien peittämillä alueilla kirkasvetisissä laguuneissa ja merenpuolisilla riutoilla. Ne syövät enimmäkseen korallien nuoria kärkiä, lisäksi myös sienieläimiä ja nilviäisiä, levää ja detritusta. Niitä pidetään myös meriakvaarioissa, mutta riutta-altaissa ne syövät mahdolliset paikallaan pysyvät selkärangattomat.

## Lähteet
Eric Millegan

**Eric Millegan** (s. 25. elokuuta 1974 Hackettstown, New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan Zack Addyna tv-sarjassa *[[Bones]]*.

Millegan syntyi Hackettstownissa New Jerseyssä ja kasvoi Springfieldissä Oregonissa. Hän opiskeli teatteria Michiganin yliopistossa. Valmistuttuaan Minnegan on esiintynyt useissa näytelmissä ja musikaaleissa, mm. *[[Jesus Christ Superstar]]* -musikaalissa Broadwayllä vuonna 2000.

Milleganilla oli vakituinen rooli rikossarjassa *[[Bones]]* sarjan kolmella ensimmäisellä kaudella. Tämän jälkeen hän on vieraillut sarjassa muutaman kerran. Hän on vieraillut myös mm. sarjassa *[[Kova laki|Kova laki: Rikollinen mieli]]*.

Millegan sairastaa kaksisuuntaista mielialahäiriötä. Elokuussa 2009 hän julkaisi YouTubessa videon, jossa kertoi elämästään sairauden kanssa.

## Filmografia
### Elokuvat
* *Soda Pop* (2001) – Jamie (ääni)
* *On Line* (2002) – Ed Simone 
* *The Phobic* (2006) – Reed Jenkins

### Televisio
* *100 Centre Street* (2001) – Michael Truskie (1 jakso)
* *[[Kova laki|Kova laki: Rikollinen mieli]]* (2002) – Eddie Dutton (1 jakso)
* *Curb Your Enthusiasm* (2002) – lähetti (1 jakso)
* *[[Bones]]* (2004–) – Zack Addy (vakituinen rooli 2005–2007, vieraileva 2007–)

## Aiheesta muualla
* Eric Milleganin viralliset kotisivut
* 
* Eric Millegan Internet Broadway Databasessa

## Lähteet
Kaino Oksanen

**Kaino Wilhelmiina (Kaino W.) Oksanen** (28. joulukuuta 1884 Tampere – 12. lokakuuta 1966 Jyväskylä) oli suomalainen poliitikko, opettaja ja meteorologi.

Kaino Oksanen tuli ylioppilaaksi 1904, suoritti filosofian kandidaatin tutkinnon 1911, väitteli filosofian lisensiaatiksi 1919 ja vihittiin samana vuonna filosofian tohtoriksi.Oksanen toimi matematiikan ja fysiikan sekä maantieteen opettajana eri kouluissa. Vuodesta 1912 lähtien hän oli meteorologisessa keskuslaitoksessa amanuenssina, vuodesta 1919 apulaisena ja marraskuusta 1933 lähtien vanhempana apulaisena.

Oksanen valittiin kokoomuksen listoilta kansanedustajaksi vuonna 1927 Viipurin läänin läntisestä vaalipiiristä, ja hän toimi tässä virassa aina vuoteen 1939 asti. Oksanen ehti toimia eduskunnassa laki-, sivistys- ja tarkastusvaliokuntien sekä suuren valiokunnan jäsenenä. Hän oli myös presidentin valitsijamiehenä vuonna 1931. Oksasella oli luottamustehtäviä Akateemisten naisten liiton puheenjohtajana sekä Suomen naisyhdistyksen johtokunnassa.

Oksanen oli ensimmäinen suomalaisessa yliopistossa kasvatusopin saralla väitellyt nainen. Hän valmistui filosofian tohtoriksi vuonna 1919 väitöskirjallaan *Yhteiskasvatuksesta 1: Silmälläpitäen oppilaiden, etenkin naispuolisten, terveydellisiä oloja ja älyllisiä saavutuksia muutamissa Suomen kouluissa*. Tätä ennen hän oli ehtinyt jo kirjoittaa oppikirjan *Meteorologian eli Sää-opin ja ilmatieteen opetuksesta*. Oksanen työskenteli matematiikan ja fysiikan, sittemmin myös maantieteen opettajana Viipurin suomalaisessa yhteiskoulussa ja Helsingin uudessa yhteiskoulussa, Ilmatieteellisen keskuslaitoksen palveluksessa ja Helsingin suomalaisen jatko-opiston sielutieteen ja kasvatusopin opettajana.

Oksasen isä oli kappalainen Oskar Vilhelm Oksanen ja äiti Wilhelmiina Blom.

## Julkaisuja
* *Meteorologian eli sää-opin ja ilmatieteen opetuksesta: nykyoloista - tulevaisuuden suunnitelmiin*. Kasvatusopillisia tutkielmia, 7. Otava 1917
* *Yhteiskasvatuksesta. 1, Silmälläpitäen oppilaiden, etenkin naispuolisten, terveydellisiä oloja ja älyllisiä saavutuksia muutamissa Suomen kouluissa*, Helsingin yliopiston väitöskirja. Suomalaisen tiedeakatemian toimituksia. Sarja B, 9, 2. Suomalainen tiedeakatemia, Helsinki 1919
* *Die Fortpflanzungsgeschwindigkeit der Gewitter in Finnland*. Mitteilungen der Meteorologischen Zentralanstalt des Finnischen Staates, 6. Helsingfors 1921
* *Die Zugrichtungen der Gewitter im Finnland*. Mitteilungen der Meteorologischen Zentralanstalt des Finnischen Staates, 7. Helsingfors 1921
* *Gewitterwindrosen aus Finnland*. Mitteilungen der Meteorologischen Zentralanstalt des Finnischen Staates, 8. Helsingfors 1921
* *Pieni sää-opas*. WSOY 1924
* *Karten über die Gewittertage in Finnland*. Ilmatieteellisen keskuslaitoksen toimituksia, n:o 21. Helsinki 1940
* *Säähavainto-opas*; kirj. Jaakko Keränen, V. V. Korhonen ja Kaino W. Oksanen. Lotta-Svärd julkaisu, n:o 48. Helsinki 1941
* *Répartition géographique des jours d'orage en Fennoscandie*. Ilmatieteellisen keskuslaitoksen toimituksia, n:o 30. Helsinki 1947

## Lähteet
*
*Kaino Oksanen Helsinki.fi:n Tiedenaisia-sivustolla

## Viitteet
Kriketin SM-sarja 2003

Yksitoista joukkuetta osallistui **Kriketin SM-sarjaan kaudella 2003.**

## SM 45

### Ryhmä A

### Ryhmä B

## Alemmat pudotuspelit (SM-plate)

* Vantaa voitti alemman jatkosarjan.

## Mitaliottelut

SKK 1 on vuoden 2003 Suomen Mestari

## Lähteet

* http://www.cricketfinland.com/2003_eng.html
Spontaani järjestys

**Spontaani järjestys** tarkoittaa sitä, että järjestys emergoituu itsestään näennäisestä kaaoksesta; omaa etuaan tavoittelevat yksilöt synnyttävät monenlaista sosiaalista järjestystä yrittämättä tietoisesti luoda järjestystä.

Elämän evoluutio maapallolla, kieli, Wikipedia ja vapaa markkinatalous on esitetty spontaanin järjestyksen kautta kehittyneiksi järjestelmiksi. Ateistit ja naturalistit usein esittävät myös ekosysteemin ja maailmankaikkeuden spontaanin järjestyksen esimerkkeinä.

Spontaania järjestystä käytetään myös synonyyminä mille tahansa emergentille käyttäytymiselle, ei vain yksilöiden oman edun tavoittelun seurauksena syntyneelle.

Yksilöiden tietoisesti luomaa sosiaalista järjestystä kutsutaan organisaatioksi. Organisointi yleensä tehostaa  toimintaa, esimerkiksi yrityksissä ja armeijoissa. Työnjako on esimerkki yhteiskunnallisesta organisoinnista.

## Historiaa

Murray Rothbardin mukaan Zhuangzi (369 – n. 286 eaa.) esitti ensimmäisenä spontaanin järjestyksen idean, myöhemmin Pierre-Joseph Proudhon ja Friedrich Hayek. Taolainen Zhuangzi sanoi: "Hyvä järjestys seuraa itsestään, kun asioiden annetaan tapahtua vapaasti." Proudhon sanoi: "Anarkian käsite politiikassa on yhtä rationaalinen ja positiivinen kuin mikä tahansa muukin. Se tarkoittaa, että kun teolliset toiminnot otetaan pois poliittisesta toiminnasta, taloudellinen vuorovaikutus yksin tuottaa sosiaalisen järjestyksen." Proudhonin kanta oli, että vapaus on välttämätöntä spontaanin järjestyksen syntymiselle, sen sijaan että vapaus olisi spontaanin järjestyksen seuraus. Siksi hän sanoi, että vapaus "ei ole järjestyksen tytär vaan äiti".

Skotlantilaisen valistuksen ajattelijat esittivät ensimmäisinä vakavasti kehitellyn näkemyksen markkinoista spontaanina järjestyksenä ("ihmisen toiminnan tulos muttei minkään ihmisen suunnittelun", kuten Adam Ferguson ensimmäisenä muotoili).

Carl Menger, Ludwig von Mises ja Friedrich Hayek kehittivät käsitettä ja muodostivat siitä taloustieteen Itävaltalaisen koulukunnan sosiaalisen ja taloudellisen ajattelunsa kulmakiven.

## Esimerkkejä
### Markkinat

Monet klassiset liberaalit kuten Hayek ovat todenneet markkinatalouksien olevan spontaanin järjestyksen luomus, "tehokkaampi yhteiskunnallisten voimavarojen kohdentaja kuin mihin mikään suunnittelu yltäisi." Suunnittelun käyttämä tilastodata ei voi sisältää kaikkea sitä tietoa, mitä yksittäisillä ihmisillä ja yrityksillä on heidän omasta tilanteestaan markkinoilla kunkin tapahtuman yksityiskohdissa. Hinta välittää markkinoilla toimijoille enemmän informaatiota kuin kukaan heistä voisi yksin hankkia.

## Katso myös
* Sääntely
* Emergenssi
* Hintajärjestelmä

## Lähteet

## Aiheesta muualla
* The Tradition of Spontaneous Order, by Norman Barry, Library of Economics and Liberty
Perinnöllinen ei-polypoottinen paksusuolisyöpä

**Perinnöllinen ei-polypoottinen paksusuolisyöpä** (HNPCC) eli **[[Lynchin syndrooma|Lynchin oireyhtymä]]** on autosomissa dominantisti periytyvä sairaus, josta kärsivä sairastuu usein paksusuolen syöpään. Myös monien muiden syöpien riski on kasvanut. Useimmiten syövät syntyvät sinne, missä solujen jakautuminen on vilkkainta. Tällaisia paikkoja ovat etenkin limakalvot. Sairaus aiheuttaa 2–7 % Yhdysvalloissa vuosittain todettavasta 160&nbsp;000 suolisyövästä

HNPCC-potilaan riski saada suolisyöpä elinaikanaan on 70–85 %. Syöpä puhkeaa tavanomaista varhaisemmin, keskimäärin 45-vuotiaana.

## Katso myös
* Familiaalinen adenomatoottinen polypoosi

## Lähteet
Talo (täsmennyssivu)

**Talo** voi tarkoittaa ainakin seuraavia asioita:

* Talo, rakennustyyppi
* Maatila kaikkine rakennuksineen ja maa-aloineen
* Maakirjatalo, alkuperäinen maanomistuksen yksikkö, *kylä* tai *yksinäistalo*
* Yhteisö, esimerkiksi sanonnoissa *pitää talon puolta* tai *opettaa talon tavoille*
* Rakennusta muistuttavaa esine, esimerkiksi korttitalo tai  piparkakkutalo
* Talo, televisiosarja
* Talo, baskien perinneruoka
* Talo, vuori Etiopiassa
* Talo, sukunimenä:
** Nikolas Talo (s. 2003), suomalainen jalkapalloilija
** Tapani Talo (s. 1950), amerikansuomalainen arkkitehti.
Randolph Bresnik

**Randolph James "Komrade" Bresnik** (s. 11. syyskuuta 1967) on yhdysvaltalainen hävittäjälentäjä ja NASAn astronautti.

Bresnik syntyi Fort Knoxissa, Kentuckyssa, mutta pitää Santa Monicaa  Kaliforniassa kotikaupunkinaan.  Hän on naimisissa newjerseyläisen  Rebecca Burginin kanssa.

Bresnik valmistui Santa Monica High Schoolista Santa Monicassa, Kaliforniassa vuonna 1985.  Hän suoritti alemman korkeakoulututkinnon matematiikassa The Citadel -sotilasoppilaitoksessa vuonna 1989 ja ylemmän korkeakoulututkinnon ilmailujärjestelmistä University of Tennessee-Knoxvillessa vuonna 2002. 

Bresnik on Yhdysvaltain merijalkaväen lentäjä. Hän on lentänyt muun muassa F/A-18 Hornetilla. Hän valmistui laivaston koelentokoulusta (USNTPS) joulukuussa 1998 ja suoritti koelentoja F/A-18 Hornetilla ja toimi lennonopettajana. Hän lensi myös Irakin lentokieltovyöhykkeen valvontalentoja ja osallistui Irakin sodan taistelulentoihin.

Bresnik valittiin toukokuussa 2004 NASAn astronauttikoulutusryhmään 19. Bresnik suoritti koulutuksen helmikuussa 2006. Hän osallistui tehtäväspesialistina NASAn 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle. Vuonna 2017 Bresnik on mukana Sojuz MS-05 -lennolla Retkikunnan 52 jäsenenä.

## Lähteet

## Aiheesta muualla

*NASAn elämäkerta: Randolph Bresnik 
* Spacefacts.de: Randolph Bresnik 
*Astronautix.com: Randolph Bresnik  
*Bresnikin avaruussukkulalentoa STS-129 edeltänyt haastattelu  (15.10.2009)
Baseballin SM-sarja 1998

Vuoden 1998 Baseballin SM-sarjan voitti Espoon Athletics. Muita joukkueita: Espoo Expos, Puumat, Matadors ja Icebreakers.

## Sarjataulukko

## Loppuottelut

## Athleticsin joukkue ja hyökkäystilastot

## Lähteet

* http://helsinkiicebreakers.webs.com/historia.htm 
* http://www.baseball.fi/fin/dokumentit/lyontitilastot_lifetime.pdf
* MMM 1999, sivu 501 ()
Suomen joukkue jääkiekon maailmanmestaruuskilpailuissa 2002

**Suomen joukkue jääkiekon maailmanmestaruuskilpailuissa 2002** luetteloi Suomen joukkueen kokoonpanon vuoden 2002 Jääkiekon maailmanmestaruuskilpailuissa Ruotsissa.

*Päävalmentaja: Hannu Aravirta
*Apuvalmentaja: Esko Nokelainen
*Apuvalmentaja: Mika Saarinen
*Maalivahtivalmentaja: Jari Kaarela
*Joukkueenjohtaja: Heikki Riihiranta
*Lääkäri: Tapio Marin
*Fysioterapeutti: Jari Rautiainen
*Hieroja: Veli-Matti Pohjonen
*Huoltaja: Kari Virpiö
*Huoltaja: Pentti Lillfors

## Katso myös
* Suomen miesten jääkiekkomaajoukkue talviolympialaisissa 2002

## Lähteet
* Jääkiekkolehti 5/2002
* IIHF: Team Finland 2002 
* Eliteprospects.com - Finland 2002 
* Hockey-sport.net - Finland 2002
James Iha

**James Yoshinobu Iha** (s. 26. maaliskuuta 1968 Chicago, Illinois, USA) on yhdysvaltalainen rockmuusikko, joka nousi kuuluisuuteen The Smashing Pumpkins -yhtyeen kitaristina. Smashing Pumpkinsien vuoden 2000 hajoamisen jälkeen Iha on soittanut sekä Tinted Windows -nimisessä yhtyeessä että saanut vakiojäsenen paikan A Perfect Circlesta. James Iha liittyi uudestaan The Smashing Pumpkinsiin vuonna 2018.
Arthur Hunnicutt

**Arthur Hunnicutt** (17. helmikuuta 1910 – 26. syyskuuta 1979) oli yhdysvaltalainen näyttelijä, joka esiintyi teatterissa, televisiossa ja elokuvissa. Viimeksi mainittujen joukossa ovat *[[Kunnian miehet (vuoden 1955 elokuva)|Kunnian miehet]]* (1955), *[[Pettämätön pistooli]]* (1957) ja *[[El Dorado (elokuva)|El Dorado]]* (1967). Esiintyminen elokuvassa *[[Korkean taivaan alla]]* (1952) toi Hunnicuttille parhaan miessivuosan Oscar-ehdokkuuden.

Hunnicutt oli lähtöisin Arkansasista ja kuoli kielisyöpään Kaliforniassa. 

## Aiheesta muualla
*
Kriketin SM-sarja 2000

Toista kertaa ratkaistun Kriketin Suomen mestaruuden voitti Vantaa CC, joka päihitti finaalissa Helsinki CC:n. Kolmanneksi sijoittui Stadin Krikettikerho ja neljäs mukana ollut joukkue oli Turku CC

## Loppuottelu

## Lähteet

* http://www.cricinfo.com/magazine/content/story/91004.html
* http://www.cricinfo.com/magazine/content/story/85218.html
* http://www.cricinfo.com/magazine/content/story/91785.html
Kunnian miehet

**Kunnian miehet** voi tarkoittaa ainakin seuraavia asioita:

* *[[Kunnian miehet (televisiosarja)|Kunnian miehet]]* (*JAG*), vuosina 1995–2005 esitetty yhdysvaltalainen televisiosarja
* *[[Kunnian miehet (vuoden 1955 elokuva)|Kunnian miehet]]* (*The Last Command*), yhdysvaltalainen elokuva vuodelta 1955
* *[[Kunnian miehet (vuoden 1984 elokuva)|Kunnian miehet]]* (*The Highest Honor*), yhdysvaltalainen elokuva vuodelta 1984
* *[[Kunnian miehet (vuoden 1990 elokuva)|Kunnian miehet]]* (*Men of Respect*), yhdysvaltalainen elokuva vuodelta 1990
Suomen merimuseot

**Suomessa** toimi vuonna 2009 kymmenen **merimuseota**. Niistä suurimmat, kuten Suomen merimuseo Kotkassa, tallentavat valtakunnallista merenkulun historiaa.

Seuraavassa luettelossa on lueteltu Suomen merimuseot pohjoisesta etelään rannikkoa pitkin.

## Lähteet
Disney Cruise Line

**Disney Cruise Line** on yhdysvaltalainen laiva-yhtiö, jonka omistaa The Walt Disney Company. Yhtiön pääkonttori sijaitsee Celebrationissa, Floridassa. Yhtiön puheenjohtajana toimii Karl Holz osana Walt Disney Parks and Resorts -yritystä. Disney Cruise Linen terminaalina toimii Floridassa sijaitseva Port Canaveral, joka on Disney Magicin ja Disney Dreamin kotisatama.

## Historia
Disney Cruise Line perustettiin vuonna 1995, kun yhtiö tilasi kaksi alusta Fincantieriltä, Italiasta lopettaen samalla yhteistyön Premier Cruise Line -laivayhtiön kanssa. Disney Cruise Line tilasi kaksi laivaa 700 miljoonalla dollarilla, joihin molempiin mahtuu 2&nbsp;400 matkustajaa. Ensimmäisenä valmistui Disney Magic, joka aloitti liikennöinnin 30. heinäkuuta 1998. Toinen alus, Disney Wonder aloitti liikennöinnin 15. elokuuta 1999. Molemmissa laivoissa on 875 hyttiä.

## Laivat
### Nykyiset

 

### Tulevat

### Uusimmat alukset
Disney Cruise Lines ilmoitti 22. helmikuuta 2007, että kaksi uutta laivaa on tulossa vuosina 2011 ja 2012. Laivat rakennettiin Meyer Werftin telakalla Papenburgissa, Saksassa. Maaliskuussa 2009 laivat saivat nimet: Disney Dream ja Disney Fantasy. Laivat ovat 340 metriä pitkiä ja 37 metriä leveitä. Uusissa laivoissa on 1&nbsp;250 hyttiä ja niihin mahtuu 4&nbsp;000 matkustajaa. Näistä ensimmäinen, Disney Dream, teki neitsytmatkansa 26. tammikuuta 2011. Uuden laivan myötä Disney Wonderin kotisatamaksi muutettiin Los Angeles, ja Disney Dream korvasi Wonderin Port Canaveralissa.

## Lähteet

## Aiheesta muualla
* Disney Cruise Linen verkkosivut
Ilomantsin ortodoksinen kappeliseurakunta

**Ilomantsin ortodoksinen kappeliseurakunta** on Joensuun ortodoksiseen seurakuntaan kuuluva kappeliseurakunta, jonka alue kattaa Ilomantsin kunnan. Se on maan vanhin samanuskoisena pysynyt seurakunta ja toiminut jo yli 500 vuotta. Ilomantsissa noin 17&nbsp;% kunnan väestöstä kuuluu ortodoksiseen kirkkoon. Kyseessä on Suomen ainoa ortodoksinen seurakunta, joka kattaa vain yhden kunnan alueen. Seurakunnan alueeseen kuului myös Tuupovaara vuoteen 2005 asti, jolloin Tuupovaaran ortodoksit siirtyivät kuntaliitoksen myötä Joensuun ortodoksiseen seurakuntaan.

Kappeliseurakunnan pappina toimii Ioannis Lampropoulos ja kanttorina Darja Potkonen. Seurakunnan keskuspaikka on Ilomantsin kylässä sijaitseva Pyhän profeetta Elian kirkko, jonka lisäksi seurakunnalla on tsasounat Hattuvaarassa, Mutalahdella, Parppeinvaaralla, Huhuksessa ja Sonkajassa. Ilomantsin ortodoksinen kappeliseurakunta oli aiemmin itsenäinen seurakunta, kunnes se 1.1.2021 tuli osaksi Joensuun ortodoksista seurakuntaa sen kappeliseurakuntana.

## Lähteet

## Kirjallisuutta
* 

## Aiheesta muualla
* Seurakunnan kotisivut
Palovero

**Palovero** eli **sotavero** tarkoittaa vihollisen valtaamiltaan alueilta verona ottamaa omaisuutta. Se tarkoitti vakuutusta tulipaloilta, niin ettei vihollinen sytyttänyt taloa tai kylää tuleen. Paloveroa ovat käyttäneet niin venäläiset ruotsalaiset kuin tanskalaisetkin.

Tanskan kuningas Valdemar IV Atterdag paloverotti Visbyn kaupungin 1361 valloittaessaan Gotlannin. Pietarsaaren kaupungille langetettiin palovero kun Isontalon Antti onnistui pakenemaan.

## Lähteet
Kriketin SM-sarja 1999

Helsinki CC voitti Kriketin ensimmäisen virallisen Suomen Mestaruuden vuonna 1999. Muut joukkueet olivat Stadin Krikettikerho, Turku CC ja Vantaa CC.

## Lähteet

* http://www.cricinfo.com/magazine/content/story/82350.html
* http://www.cricinfo.com/magazine/content/story/91004.html
Pesänositus

**Pesänositus** eli pesänjako oli ennen vuotta 1930 solmituissa avioliitoissa käytössä ollut menettely, jolla aviopuolisoiden yhteinen omaisuus jaettiin avioeron tai toisen puolison kuoleman johdosta. Vuoden 1930 alussa voimaan tullut avioliittolaki (234/1929) toi sen aikana solmittuihin avioliittoihin pesänosituksen tilalle osituksen. Tällöin puolisoiden omaisuus muodosti kaksi erillistä varallisuuspiiriä, eikä yhtä yhteistä pesää kuten aiemmin. Avioliittolaki on voimassa nykyisinkin. Pesänosituksen lähikäsite on pesäero, joka aikanaan tarkoitti puolisoiden yhteisen omaisuuden jakoa ennen avioliiton purkautumista.

Ennen kuin leski avioitui uudelleen oli pesä ositettava lesken ja muiden perillisten kesken. Ellei näin tehty menetti leski kolmasosan pesäosuudestaan lapsille tai muille perillisille ja lain mukainen pesänositus oli kuitenkin suoritettava. Jos pappi vihki lesken ennen pesänosituksen suorittamista, rangaistiin pappia sakolla tai erottamisella virastaan. Papin tuli varmistaa, että jakokirja oli tehty ja se oli perillisten tai heidän holhoojiensa allekirjoittama. Perinnönjaon laillisuutta papin ei tarvinnut varmistaa. Jos jakokirjaa ei voinut esittää papille perillisten riitojen vuoksi, voi naimisiin aikova antaa takauksen riidanalaisesta perintöosasta, jolloin hän oli esteetön uuteen avioliittoon. Leskimies sai solmia uuden avioliiton puolen vuoden kuluttua puolison kuolemasta ja leskivaimo vuoden kuluttua miehensä kuolemasta.

Vuoden 1734 lain naimiskaaren 10 luku sääti, että irtaimisto ja avioliiton aikana ansaittu omaisuus jaettiin maalaisoikeuden nojalla siten, että mies sai 2/3 ja vaimo 1/3. Jaon ulkopuolelle jäi arvokkain omaisuus eli perityt ja sukuun ostetut kiinteistöt, rakennukset ja vesilaitokset. Kaupunkioikeuden mukaan kaikki omaisuus jaettiin puoliksi, ellei ennen avioliittoa ollut tehty avioehtosopimusta. Maalaisen kaupungissa ollut omaisuus jaettiin kaupunkioikeuden mukaan ja kaupunkilaisen maalla ollut omaisuus maalaisoikeuden mukaan.

Kaupunkioikeuden mukainen omaisuuden jako puoliksi otettiin käyttöön koko Suomessa 27. kesäkuuta 1878 annetulla asetuksella. Puolittaminen koski vain irtaimistoa ja kaupungissa olevia kiinteistöjä ja avioliiton aikana hankittuja kiinteistöjä. Puolittamisen ulkopuolelle jäi ennen avioliittoa omistettu ja avioliiton aikana peritty kiinteä omaisuus. Tähän omaisuuteen puolisolla ei ollut oikeutta. Laki aviopuolisojen omaisuus- ja velkasuhteista (17/1889) jatkoi vanhaa käytäntöä, joka muuttui vasta avioliittolain (234/1929) myötä. Sen mukaan koko omaisuus puolitetaan, ellei avioehto toisin määrää.

## Lähteet
Thylacoleo

**Thylacoleo** oli myöhäisplioseenilla ja myöhäispleistoseenilla (2&nbsp;000&nbsp;000–30&nbsp;000 vuotta sitten) elänyt pussieläimiin kuulunut suku, johon kuului kolme lihaa syönyttä lajia. Ne kuuluivat heimoon Thylacoleonidae, eli pussileijoniin. Suurin suvun jäsen, *[[Thylacoleo carnifex]]*, oli miltei leijonan kokoinen ja tiettävästi suurin Australiassa elänyt lihaa syönyt nisäkäs.

## Piirteet
*Thylacoleo carnifex*in kallosta on päätelty, että sillä oli kaikista koskaan eläneistä nisäkkäistä kaikkein suurin puruvoima. Tästä syystä sen on päätelty olleen lihansyöjä ja metsästäneen esimerkiksi kenguruita ja *[[Diprotodon]]eja*. Sen jaloissa oli kynnet jotka se saattoi kissan tapaan vetää sisään, niiden perusteella on päätelty että *Thylacoleo* saattoi kiivetä puihin. Sen häntä oli samanlainen kuin kengurulla ja sen uskotaan voineen käyttää sitä noustessaan kahdelle jalalle jolloin se saattoi käyttää tehokkaasti etujalkojaan raapimiseen. Useat tieteilijät uskovat että *Thylacoleo*-suvun lajit olivat kaikkien aikojen pisimmille kehittyneitä pussieläinlihansyöjiä.

## Luokittelu
Huolimatta samankaltaisuuksista *Thylacoleo* ei ole sukua nykyiselle leijonille. *Thylacoleonidae*-lahkon ensimmäiset jäsenet ilmestyivät jo 24 miljoonaa vuotta sitten, *Thylacoleo*-suvun ensimmäinen laji ilmestyi 2 miljoonaa vuotta sitten ja viimeinen hävisi noin 30&nbsp;000 vuotta sitten. *Thylacoleo*-sukuun kuului kolme lajia:
**Thylacoleo hilli* (plioseeni)
**Thylacoleo crassidentatus* (plioseeni)
**Thylacoleo carnifex* (pleistoseeni)

## Lähteet
Metallinpakotus

**Metallinpakotus** on käsityömenetelmä, jossa metallilevyyn tehdään pakottimilla suunnitelman mukaisia kuvioita.

Työvälineitä ovat vasara ja tylppäpäiset teräspuikot eli pakotustaltat (punsselit) joilla lyödään levyyn piirretyn kuvan tai koristeen mukaan syvennyksiä ja kohopaikkoja. Työssä käytetään pehmeää alustaa, jonka alla on kova alusta. Pakotus on vanha metallintyöstömetelmä, jota on käytetty maljakoiden, kypärien, kilpien ja muiden koristeluun.

Punsseleita on käytetty myös lehtikultaisten taustojen kuvioimiseen uurtamalla.

## Lähteet

## Aiheesta muualla
Dihydroksiasetonifosfaatti

**Dihydroksiasetonifosfaatti** eli **DHAP** (C3H7O6P) on orgaaninen molekyyli, joka esiintyy välituotteena monissa eri biokemiallisissa reaktioissa, esimerkiksi glykolyysissä. Kemialliselta rakenteelta yhdiste on dihydroksiasetonin ja fosforihapon esteri.

## Glykolyysi ja Calvinin kierto
Glykolyysissä dihydroksiasetonifosfaattia muodostuu, kun aldolaasi A-entsyymi katalysoi reaktiota, jossa fruktoosi-1,6-bisfosfaatti hajoaa dihydroksiasetonifosfaatiksi ja glyseraldehydi-3-fosfaatiksi. Syntynyt dihydroksiasetonifosfaatti muutetaan trioosifosfaatti-isomeraasientsyymin avustuksella glyseraldehydi-3-fosfaatiksi.

Fotosynteesin pimeärekatiossa eli Calvinin kierrossa 1,3-bisfosfoglyseraatti muutetaan dihydroksiasetonifosfaatiksi ja glyseraldehydi-3-fosfaatiksi. Samalla koentsyyminä mukana ollut NADPH hapettuu NADP<sup>+</sup>:ksi. Muodostunut dihydroksiasetonifosfaatti käytetään edelleen ja siitä kasvit valmistavat fruktoosi-1,6-bisfosfaattia ja sedoheptuloosi-1,7-bisfosfaattia.

## Glyseroli-3-fosfaatin synteesi
Glyseroli-3-fosfaatti on rasvahappomolekyylien vastaanottaja triglyseridien biosynteesissä. Glyseroli-3-fosfaattia syntyy muun muassa glykolyysin tuloksena muodostuneesta dihydroksiasetonista, joka pelkistetään glyseroli-3-fosfaattidehydrogenaasientsyymin katalysoimana glyseroli-3-fosfaatiksi.

## Lähteet

## Aiheesta muualla
*Terveysportti, metatesaurus: Dihydroksiasetonifosfaatti
Loen

**Loen** on kylä Strynissä, Norjassa, Sognin ja Fjordanen läänissä. Se sijaitsee sisä-Nordfjordissa. Kuuden kilometrin päässä pohjoisessa sijaitsee Olden. Loenissa on viljelyalue nimeltä Sæten.

Lähistöllä sijaitsee museo nimeltä Jostedalsbreen nasjonalparksenter. Lähistöllä sijaitsevia vesiputouksia ovat Ramnefjellsfossen, Høysteinfossen ja Huldrefossen. Lähistöllä sijaitsevia vuoria ovat Lovatnet ja Ramnefjell. Näillä vuorilla tapahtui 1900-luvulla kaksi tuhoisaa kivivyöryä.

## Lähteet

## Aiheesta muualla

*LoenInfo
Granulointi

**Granulointi** on kultasepäntekniikka, jossa juotetaan metallijyviä yleensä metallisen esineen pintaan. Filigraanityötä muistuttavaa menetelmää käytettiin jonkin verran jo muinaisen Egyptin taiteessa.

Granuloinnilla kuvioiduissa esineissä voi olla esimerkiksi pieniä kultajyviä, jotka juotetaan metallipintaan. Kyproksessa käytettiin tätä menetelmää varhain, kuten näkyy British Museumissa olevassa enkomilaisessa kultariipuksessa 900-luvulta eaa. Myös etruskit granuloivat pienillä kultahipuilla. 

Gold earrings depicting bull’ heads.tif|Härkäriipukset, Enkomi 1450-1200 eaa. Medelhavsmuseet Ruotsi.
Ear-stud BM GR1980.2-1.42.jpg|Etruskikorvakoru  530–480 eaa, kulta ja lasiupotukset. British Museum.
Andhra Pradesh Royal earrings 1st Century BCE.jpg|Korvakorut, Andhra Pradesh 100-luku eaa. Metropolitan Museum of Art.


## Lähteet
Kalarannan seisake

**Kalarannan seisake** () oli Uudenkaupungin radan varressa sijainnut lakkautettu seisake. Se valmistui Hepokarin satamaan vievän satamaradan varteen vuonna 1933, koska Uudenkaupungin rautatieasema sijaitsi liian etäällä kaupungin keskustasta. Alkuperäinen seisake rakennettiin Sorvakon sillan itäpuolelle, Koulu- ja Sepänkadun väliin.

Seisake korvattiin uudella vuonna 1956, kun sillan länsipuolella sijainnut, Jarl Ungernin suunnittelema uusi seisakerakennus valmistui. Seisakkeesta tuli miehitetty laituri kesäkuussa 1962, kunnes lipunmyynti lopetettiin vuonna 1991. Seisake lakkautettiin henkilöliikenteen loppumisen myötä 1. tammikuuta 1993 ja purettiin pois 2000-luvulla.

## Lähteet

## Aiheesta muualla
* Kuvia Kalarannan seisakkeesta Vaunut.org -sivustolla
Olden

**Olden** on kylä Strynissä, Norjassa, Sognin ja Fjordanen läänissä. Se sijaitsee Oldedalenin laakson suulla.

## Aiheesta muualla
OldenInfo
Vastasyntyneiden seulonta

**Vastasyntyneiden seulonnalla** (, myös *newborn screening* ja *infant screening*) tarkoitetaan vastasyntyneen kantapääverinäytteestä tutkittavia harvinaisia mutta vakavia perinnöllisiä ja synnynnäisiä tauteja. Näitä sairauksia on vaikea tunnistaa alkuvaiheissaan, mutta niiden hoito olisi tärkeää aloittaa mahdollisimman varhain. 

Eräissä vakavissa synnynnäisissä aineenvaihduntataudeissa nopea oikea hoito voi estää kehitysvammaisuuden tai jopa kuoleman. Useimmat näitä hyvin harvinaisia tauteja sairastavat lapset näyttävät vastasyntyneinä täysin terveiltä. Jotta hoitoon päästäisiin jo ennen oireiden ilmaantumista ja ennen kuin pysyvää haittaa on ehtinyt kehittyä, näiden sairauksien varhaisimpia merkkejä etsitään seulontatutkimuksilla. Testaamalla kaikki vauvat todennäköisesti löydetään nämä harvat sairaat lapset, joille varhainen taudin tunnistaminen ja hoito ovat elintärkeitä. 

Seulontaprosessi toimii yleensä siten, että tutkimus tehdään muutamasta veritipasta, jotka otetaan imupaperille yleensä, kun vauva on n. 2 vrk ikäinen. Jos seulonnassa herää epäily jostakin sairaudesta, vauva kutsutaan lastenlääkärin tutkittavaksi, otetaan uusintanäyte ja selvitetään diagnostisin menetelmin, onko havaittu epäily taudista aiheellinen. Tarvittaessa aloitetaan hoito. 

Suomessa seulonta tehdään sekä napaverestä että kantapääverinäytteestä, joka tutkitaan synnynnäisten aineenvaihduntasairauksien seulontakeskuksessa.

Vastasyntyneiden seulonta auttaa ehkäisemään tiettyjen hoidettavissa olevien synnynnäisten sairauksien haittoja. Nämä sairaudet ovat harvinaisia, ja mitä todennäköisimmin vauva on terve. Niillä harvoilla vauvoilla, joilla on jokin näistä taudeista, seulonta ja varhainen diagnoosi voivat radikaalisti vaikuttaa koko elämään.
Kauko Tamminen

**Kauko Mikael Tamminen** (14. syyskuuta 1920 Sääksmäki – 29. marraskuuta 1989 Valkeakoski) oli suomalainen paperityöläinen, tiedotussihteeri ja kansanedustaja.

Tamminen toimi Hämeen läänin eteläisestä vaalipiiristä valittuna SKDL:n kansanedustajana 1958–1966 ja 1967–1983. Hän kuului eduskunnassa kansliatoimikuntaan, toiseen lakivaliokuntaan sekä pankki-, työväenasiain- ja valtiovarainvaliokuntaan. Hän toimi presidentin valitsijamiehenä 1956, 1962, 1968 ja 1978.

Tamminen toimi Valkeakosken kauppalanvaltuuston varapuheenjohtajana. Hän kuului myös kaupunginvaltuustoon ja -hallitukseen sekä SKDL:n Etelä-Hämeen piiritoimikuntaan. Lisäksi hänellä oli useita muita luottamustehtäviä.  

## Lähteet
Born to Raise Hell

**Born to Raise Hell**  on vuonna 2010 suoraan DVD:lle julkaistu yhdysvaltalainen toimintaelokuva. Elokuvan ohjasi Lauro Chartrand ja käsikirjoitti Steven Seagal, joka esiintyi myös pääosassa.

## Juoni
Interpol agentti Bobby Samuels on määrätty itäeurooppalaiseen erikoisryhmään, joiden tehtävänä on pysäyttää ase- ja huumemyynnit. Tutkiessaan venäläistä asekauppiasta Samuelsin ryhmä sekaantuu mustalaisjengin ja venäläisjengin keskinäiseen sotaan. Sekaantumisen myötä yksi agenteista saa surmansa. Samuels haluaa kostaa kuoleman ja saa lopulta yllättäen apua venäläisjengin puolelta.

## Rooleissa

## Aiheesta muualla
* Leffatykin arvostelu
Crazy 2K Tour

**Crazy 2K Tour** oli yhdysvaltalaisen poplaulaja Britney Spearsin toinen kiertue. Se alkoi 8. maaliskuuta 2000 ja loppui 5. toukokuuta 2000 Pariisiin.

## Kappaleet
# ”School Roll Call” (Performance Introduction)
# ”(You Drive Me) Crazy”
# ”Born to Make You Happy”
# ”I Will Be There”
# ”Hand Jive” (Dance Interlude)
# ”Don’t Let Me Be the Last to Know”
# ”Oops!… I Did It Again”
# ”Who is the Ultimate Heartbreaker?” (Performance Interlude)
# ”From the Bottom of My Broken Heart”
# ”The Beat Goes On”
# ”Sometimes”
# ”Encore”
# ”…Baby One More Time”
Hornindalsvatnet

**Hornindalsvatnet** on Norjan ja koko Euroopan syvin järvi. Virallisesti mitattu syvyys on 514 metriä. Sen pinta on 53 metriä merenpinnan yläpuolella, mikä tarkoittaa, että sen pohja on 461 metriä merenpinnan alapuolella. Hornindalsvatnetin tilavuus on noin 12 km³, pinta-ala 51 km² ja se on Norjan 19:nneksi suurin järvi. Se sijaitsee Sognin ja Fjordanen läänissä, Eidin ja Hornindalin kunnissa.

Järven ympärillä järjestetään myös Hornindalsvatnetin maraton, joka on vuosittain heinäkuussa.



## Lähteet
Slettafossen

**Slettafossen** on Norjassa, Rauman joessa sijaitseva vesiputous. Vesiputous virtaa kanjonissa, joen kapeassa osassa.

Slettafossen sijaitsee 44 kilometriä Åndalsnesista Vermaan päin. Nähtävyyden vieressä on levähdyspaikka.
Rauma (täsmennyssivu)

**Rauma** tarkoittaa seuraavia asioita:
*paikannimiä:
** Rauma, kaupunki Suomessa
** Rauma, Himangan kunnan entinen nimi
** Rauman maalaiskunta, entinen kunta Suomessa Rauman seudulla
** Rauma, kunta Norjassa
** Rauma, joki Norjassa
* yrityksiä:
** Rauma Oy (alkujaan *Rauma Wood*), 1915−1952 toiminut metsäteollisuusyritys, myöhemmin osa Rauma-Repolaa
** Rauma Oy, 1991−1999 toiminut konepajayritys, joka sulautui Valmetin kanssa Metso Oyj:ksi
*laivoja:
** KNM ''Rauma'' (1939), Norjan laivaston miinanraivaaja
** ''Rauma'', vuonna 1946 uponnut hinaaja
** *[[Rauma II]]*, alk. *Miinanraivaaja DR-4*, Yhdysvalloista Suomeen ostettu, alkujaan Normandian maihinnousua varten rakennettu hinaaja
** Rauma-luokan ohjusvene, Suomen merivoimien ohjusveneluokka
* Rauma, sukunimenä:
** Iida Rauma (s. 1984), suomalainen kirjailija
** Janica Rauma (s. 1986), suomalainen kestävyysjuoksija
** Leander Rauma (1869–1969), suomalainen maanviljelijä ja kansanrunoilija
** Matti Rauma (s. 1982), suomalainen kestävyysjuoksija
** Tapio Rauma (1948–2019), suomalainen kitaristi (Kaseva).
* muita merkityksiä:
** 1882 Rauma, asteroidi
Yhdysvaltain pienet erillissaaret

**Yhdysvaltain pienet erillissaaret** () on ISO 3166-1 -standardin mukainen tilastollinen nimitys osalle Yhdysvalloille kuuluvista saarialueista. Yhdelläkään saarella ei ole pysyvää asutusta.

Yhdysvaltain pieniin erillissaariin kuuluvat Tyynellämerellä sijaitsevat Baker, Howlandinsaari, Jarvis, Johnstonin atolli, Kingmanin riutta, Midwaysaaret, Palmyran atolli ja Wake sekä Karibianmerellä sijaitseva Navassa.

Alueen maakoodi on UM.

## Lähteet
Wakesurfing

**Wakesurfing** on surffausta ja wakeboardingia muistuttava laji. Wakesurfingissa surffataan veneen peräaallossa, mutta wakeboardingista poiketen lautailija ei ole yhteydessä veneeseen narun välityksellä. Surffaaja vedetään ensin veden pinnalle, jonka jälkeen hän päästää narun irti. Vauhtia haetaan normaalin surffauksen tapaan käymällä kääntymässä aallon päällä. Wakesurfingiin soveltuu vain sisämoottorinen vene, koska perämoottorin tai perävetolaitteen pyörivä potkuri voi aiheuttaa vakavia vammoja veneen perässä olevalle surffaajalle. Wakesurfingin muunnos on tanker surfing (suom. tankkeri surffaus). Tanker surfingissa on tarkoitus surffata suurien laivojen peräaalloissa. 

## Katso myös
*Wakeboarding

## Lähteet
Tomás Estrada Palma

**Tomás Estrada Palma** () oli Kuuban ensimmäinen presidentti. Hän toimi vallankumousarmeijan kenraalina sodassa Espanjaa vastaan 1868–1878, ja hänestä tuli väliaikaishallituksen johtaja 1875. Estrada Palma joutui vuonna 1877 espanjalaisten vangiksi. Vapauduttuaan hän muutti New Yorkiin, jossa hänestä tuli myöhemmin Kuuban vallankumouksen johtohahmo.

Kun Yhdysvallat 1902 luovutti Kuuban kuubalaisten omiin käsiin, Estrada Palma valittiin valtion ensimmäiseksi presidentiksi, vaikka hän ei kuulunut mihinkään puolueeseen eikä ollut kampanjoinut päästäkseen virkaan. Seuraavissa vaaleissa 1905 hänen oli liityttävä konservatiivipuolueeseen. Vaalit hävinneiden liberaalien tyytymättömyys purkautui vallankumouksena 1906, ja Estrada Palma erosi saman vuoden syyskuussa.
## Lähteet
Gordon MacRae

**Albert Gordon MacRae** (12. maaliskuuta 1921 – 24. tammikuuta 1986) oli yhdysvaltalainen näyttelijä ja laulaja. 

MacRae syntyi East Orangessa, New Jerseyssä, valmistui Deerfield Academysta ja palveli toisessa maailmansodassa Yhdysvaltain armeijan ilmavoimissa. Hän aloitti viihdeuransa 1940-luvulla. Hän esiintyi Broadwaylla ja sai lisäksi mainetta muun muassa Jo Staffordin kanssa esittämillään lauluilla. Hänet nähtiin useissa elokuvissa Doris Dayn kanssa. 

Elokuvia, joissa MacRae esiintyi, olivat muiden muassa musikaalielokuvat *[[Oklahoma (elokuva)|Oklahoma]]* (1955) ja *[[Karuselli (elokuva)|Karuselli]]* (1956). Hän esiintyi myös televisiossa, teatterissa ja radiossa. Hän oli 1950-luvulla kahdesti ehdolla Emmyn saajaksi. Hänellä on tähti Hollywood Walk of Famella.

MacRae oli vuosina 1941–1967 naimisissa Sheila MacRaen kanssa. Eron jälkeen hän solmi Elizabeth Lamberti Schrafftin kanssa uuden avioliiton, joka päättyi vasta miehen kuolemaan. MacRae sai ensimmäisestä avioliitostaan neljä lasta ja toisestaan vielä yhden. Lasten joukossa ovat Heather ja Meredith MacRae. MacRae oli alkoholiongelmainen ja kärsi 1980-luvulla vakavista terveysongelmista. Hän kuoli Nebraskan Lincolnissa keuhkokuumeeseen syöpää sairastettuaan. 

## Aiheesta muualla
*
ARCA Helen

**ARCA Helen** on romanialaisen yhdistyksen kehittämä ilmasta, kaasupallon 8&nbsp;km:n korkeuteen nostama, laukaistava kokeellinen luotainraketti. ARCA Helen mission 3 yritettiin laukaista 14.11.2009 mutta laukaisu epäonnistui. Laukaisua yritetään uudelleen huhtikuussa 2010, edelleenkehitettyä versiota luotainraketista kutsutaan nimellä *Helen 2*.

Englanniksi ARCA on lyhennelmä nimestä *Aeronautics and Cosmonautics Romanian Association*. Yhdistys päätti vuonna 2002 osallistua Ansari X-kisaan ja on jo aiemmin laukaissut pienempiä raketteja.

## Lähteet

## Aiheesta muualla
* ARCAn sivusto
Yhdysvaltain erillisalueet

**Yhdysvaltain saarialueet** ovat Yhdysvalloille kuuluvia erillisiä Karibianmerellä ja Tyynellämerellä sijaitsevia saarialueita, jotka ovat territorioita, eivätkä kuulu mihinkään osavaltioon. 

## Asutut alueet

## Asumattomat alueet
Anna Jung

**Anna Jung** (2. elokuuta 1876 Oulu – 19. heinäkuuta 1929 Helsinki) oli suomalainen suomeksi ja ruotsiksi kirjoittanut kirjailija.

## Teokset
* *Annlis och andra barn*. Helsingfors 1918 (nimellä *Ringa Nordbo*)
* *Kaksinpuhelua oulunkielellä*. Tekijä, Helsinki 1921

## Aiheesta muualla
* Kaksinpuhelua oulunkielellä digitoituna kirjastot.fi:ssä

## Lähteet
* 

### Viitteet
Chivas Regal

**Chivas Regal** on Pernod Ricardin omistama skotlantilainen sekoiteviski. Sitä on saatavilla 12-, 18- ja 25-vuotiaana. Viskimerkin historia alkaa vuodesta 1801. 

## Aiheesta muualla

* Viralliset sivut
Gávdoksen ja Gavdopoúlan saarten kansainvälisesti tärkeä lintualue

**Gávdoksen ja Gavdopoúlan saarten kansainvälisesti tärkeä lintualue** (**[[Kansainvälisesti tärkeä lintualue|IBA]]**) sijaitsee Välimereen kuuluvalla Libyanmerellä, Kreikalle kuuluvan Kreetan saaren eteläpuolella. Alueen koko on  hehtaaria ja siihen kuuluu alueita kreikkalaisista Gávdoksen ja Gavdopoúlan saarista. Gávdoksen saari on *[[Garigue|frýganan]]* ja katajien peittämä. Gavdopoúlaa peittää *frýgana*.

Suojelualueesta puolet on pensaikkoa, 30 prosenttia metsää, 10 prosenttia rantaviivaa, 10 prosenttia merta ja loput 10 prosenttia aluetta, jota ihminen on muokannut. Suojelualueella harjoitetaan esimerkiksi kalastusta, maanviljelyä ja matkailua.

Suojelualue on tärkeä alue muuttolinnuille, ja siellä asuu muun muassa karimetsoyhdyskunta ja kyläpöllösiä. Gávdos on ensimmäinen metsäinen saari Afrikasta pohjoiseen suuntaavien muuttolintujen reitillä, minkä ansiosta se on otollinen paikka tutkia kevätmuuttoa. 

Suojelualuetta uhkaa muun muassa matkailun hallitsematon lisääntyminen sekä maastopalot.

## Lähteet
Sigurd Boman

**Sigurd Alexander Boman** (3. marraskuuta 1879 Turku – 15. toukokuuta 1929) oli suomenruotsalainen runoilija.

Sigurd Bomanin isä oli puuseppämestari ja maineikkaan turkulaisen huonekalutehdas Bomanin perustaja Nikolai Boman, ja myös Sigurd työskenteli yrityksessä.

## Teoksia
* *Finlands frihetsvår* : dikter.   Helsingfors 1919
* *Skymningstoner* : dikter.  Helsingfors 1920
* *Mot solen* : sånger.   Söderström, Helsingfors 1923

## Lähteet
*
Elektra (albumi)

__NOTOC__

**Elektra** on Ilkka Alangon 19. elokuuta 2009 julkaistu studioalbumi. Suomen albumilistalla se sijoittui parhaimmillaan sijalle 7.

Kappaleet ”Sattuu”, ”Etsin sua”, ”Kullanhuuhtoja” ja ”Linnunpoika” on julkaistu singleinä. Kappaleisiin ”Etsin sua” ja ”Kullanhuuhtoja” on tehty musiikkivideot.

Albumi kulki aluksi työnimellä *Etsin sua*.

## Kappaleet

## Arvostelut
* Dome.fi: 
* Rumba: *negatiivinen*
* Savon Sanomat: *negatiivinen*
* Stara.fi: 

## Lähteet

## Aiheesta muualla
* Kappaleen ”Etsin sua” musiikkivideo YouTubessa
* Kappaleen ”Kullanhuuhtoja” musiikkivideo YouTubessa
Sanasta miestä (Seren albumi)

**Sanasta miestä** on rap-artisti Seren *Seremoniamestari* -nimellä julkaistu toinen albumi, joka julkaistiin 9. heinäkuuta 2001. Albumilta julkaistiin single "Pysähtyy & kysyy".

## Kappaleet
# Johdanto (3:52)
# Pysähtyy & kysyy (3:59)
# Mikrofonitsekki (mukana Kalkkilaivan Kapteeni) (3:51)
# Lujempaa! (3:40)
# Tulemme taas (mukana Idän Ihme & Supersankari) (3:36)
# Iskulauseita (mukana Kontrasti) (3:45)
# Minne skene menee (3:24)
# Pummi (mukana Kivenkova & Silkinpehmee) (2:53)
# Mitä vaan (3:41)
# West Side Story (3:01)
# Radalle (mukana Hannibal & Soppa) (9:59)

## Biitit
* Skillsters: 1, 2, 3, 4, 5, 6, 8, 9, 10, 11
* Joniveli: 7
Joe Johnston

**Joseph Eggleston ”Joe” Johnston II** (s. 13. toukokuuta 1950 Fort Worth, Texas) on yhdysvaltalainen elokuvaohjaaja, jonka ohjaustöitä ovat muun muassa *[[Jumanji]]* (1995), *[[Jurassic Park III]]* (2001), *[[Hidalgo (elokuva)|Hidalgo]]* (2004), *[[The Wolfman]]* (2010) ja *[[Captain America: The First Avenger]]* (2011). 

## Ura
Johnston aloitti uransa vuonna 1977 George Lucasin ohjaaman alkuperäisen *[[Tähtien sota (alkuperäinen elokuva)|Tähtien sota]]* -elokuvan ja sen jatko-osien parissa. Hän toimi elokuvasarjan tuotantokoordinaattorina ja erikoistehosteiden luojana. Vuonna 1978 hän oli mukana *[[Taisteluplaneetta Galactica (1978)|Taisteluplaneetta Galactica]]* -televisiosarjassa suunnittelijana ja sarjan tehosteluojana. Vuonna 1981 Johnston työskenteli Steven Spielbergin kanssa Indiana Jones -elokuvassa *[[Kadonneen aarteen metsästäjät]]*, josta hän voitti työtovereineen parhaiden erikoistehosteiden Oscar-palkinnon. Hän jatkoi toimimista erikoistehosteiden parissa useissa elokuvissa, kunnes siirtyi tuottajaksi fantasiaelokuvassa *[[Willow – suuri seikkailu]]*.

1980-luvun lopulla Johnston piti taukoa töistä ja opiskeli elokuva-alaa Etelä-Kalifornian yliopistossa Lucasin taloudellisella tuella. Jeffrey Katzenberg palkkasi hänet Disneylle ohjaamaan vuonna 1989 ilmestyneen komedian *[[Kulti, kutistin kakarat]]*, joka osoittautui yleisömenestykseksi. Johnstonin seuraava ohjaustyö oli Dave Stevensin sarjakuvaan perustunut supersankarielokuva *[[Rocketeer]]* (1991), joka ei menestynyt kaupallisesti. Myöskään vuonna 1994 ilmestynyt nuortenelokuva *[[Riku kirjamaassa]]* ei juuri kerännyt lipputuloja. Sitä kuitenkin seurasi Robin Williamsin tähdittämä menestyselokuva *[[Jumanji]]* (1995), joka tuotti lipputuloja yli 260 miljoonaa dollaria ollen näin aikansa menestynein elokuva. Johnstonin tyyli muuttui toiminnasta draamapainotteisempaan nuoren Jake Gyllenhaalin tähdittämän vuoden 1999 *[[Lokakuun taivas]]* -elokuvan myötä. Johnstonin oli määrä ohjata myös Marvelin Hulk-supersankariin perustuva elokuva, mutta hän jättäytyi projektista vuonna 1997. Elokuva ilmestyi Ang Leen ohjaamana 2003.

Vuonna 2001 Johnston ohjasi elokuvan *[[Jurassic Park III|Jurassic Park III:n]]*, joka jatkoi hänen yhteistyötään Spielbergin kanssa ja tuotti yli 300 miljoonaa dollaria. *Jurassic Parkia* seurasi Viggo Mortensenin tähdittämä elokuva *[[Hidalgo (elokuva)|Hidalgo]]* (2004), joka menestyi kohtalaisesti. Johnston piti elokuvan jälkeen kuuden vuoden tauon ohjauksessa, kunnes häneltä ilmestyi vuonna 2010 kauhuelokuva *[[The Wolfman]]*, joka on uusintaversio vuoden 1941 elokuvasta *[[Ihmissusi (vuoden 1941 elokuva)|Ihmissusi]]*.

Johnstonin viimeisin ohjaus *[[Captain America: The First Avenger]]* ilmestyi kesällä 2011.

## Filmografia

## Lähteet
Tommy Österberg

**Tommy Österberg** (s. 6. kesäkuuta 1972 Göteborg, Ruotsi) on entinen suomalainen maajoukkuetason jääpalloilija. Uransa jälkeen hän toiminut Suomen päävalmentajana ja Ruotsin Elitserienin joukkueiden, IFK Kungälv ja Vetlanda BK, päävalmentajana. Hän on toiminut Suomen jääpallomaajoukkueen päävalmentaja neljän kauden ajan vuosina 2009–2013.

## Jääpalloura Suomessa

Österberg aloitti jääpallouransa Rovaniemellä, jossa hän pelasi Rovaniemen Palloseuran jääpallon juniorijoukkueissa. Pelattuaan kauden Jyväskylässä JPS:n riveissä hän palasi Rovaniemelle, jossa hän pelasi I Divisioonassa pelanneen Rovaniemen Palloseuran riveissä. Rovaniemellä asuessaan Österberg opiskeli Rovaniemen ammattikorkeakoulun Lapin urheiluopistossa ammattivalmentajaksi.

Österberg siirtyi syksyllä 1994 Bandyliigaan nousseen Tornion Palloveikkojen (ToPV) riveihin, jossa hän toimi pelaamisen lisäksi fysiikkavalmentajana. Tornio-kautenaan Österbergistä tuli joukkueen puolustuslinjan johtohahmo. Sinä aikana ToPV nousi suomalaisen jääpallon yhdeksi kärkiseuraksi. Österberg saavutti viitenä ToPV-kautenaan kolme Bandyliigahopeaa.

## Jääpalloura Ruotsissa

Syksyllä 1999 Tommy Österberg siirtyi Ruotsiin Elitserienin Bollnäs GoIF/BF:n riveihin. Bollnäsin menestys Österbergin ollessa seurassa oli parhaimmillaan keväällä 2005, jolloin seura pääsi välieriin eli neljän parhaan joukkoon. Kuten Tornion-aikanaankin Österberg toimi Bollnäsissä fysiikkavalmentajana pelaamisen ohella. Kuuden Bollnäs-kauden jälkeen syksyllä 2005 Österberg siirtyi Pohjois-Ruotsiin Kalixiin Kalix Bandyn riveihin. Seura ei vielä silloin pelannut Ruotsin pääsarjassa.

## Ura jääpallovalmentajana

Viiden Suomen Bandyliigakauden ja kuuden Ruotsin pääsarjan Allsvenskanin kauden jälkeen Tommy Österberg lopetti uransa ja siirtyi jääpallon valmennuspuolelle. Ensi vaiheessa hän toimi Kalix Bandyssäkin apu- ja fysiikkavalmentajana. Samaan aikaan hän toimi myös Suomen jääpallomaajoukkueen valmennustehtävissä. Ensin kauden apuvalmentajana ja syksystä 2009 neljän kauden ajan päävalmentajana. Kevään 2011 MM-kisoissa hän johti Suomen joukkueen hopealle.

Kevään 2010 jälkeen Österberg siirtyi Etelä-Ruotsiin ja otti vastuulleen IFK Kungälvin Elitserien-joukkueen valmentamisen, jota kesti kolmen kauden ajan. Keskimmäinen kausi eli 2011–2012 oli menestyksellisin, sillä IFK Kungälv sijoittui runkosarjassa kuudenneksi. Samalla IFK Kungälv oli hyvin suomalaisväritteinen seura, sillä useita Suomen maajoukkuepelaajia, kuten Markus Kumpuoja, Mikko Rytkönen, Antti Ekman ja Tomi Hauska pelasivat seuran riveissä. Kesällä 2013 Österberg vaihtoi seuraa, sillä hän siirtyi toisen Elitserien-seuran Vetlanda BK:n päävalmentajaksi., 

Viiden Elitserienin päävalmennuskauden jälkeen keväällä 2015 Österberg vetäytyi aktiivista jääpallovalmennustyöstä siirryttyään vakuutusalalle asuinseudullaan Göteborgissa.

## Saavutukset
**Seurajoukkueissa**
*SM-hopeaa: 1996, 1997 ja 1999 
**Maajoukkueessa**
*MM-hopeaa: 1999,
*MM-pronssia: 2001, 2006 ja 2007

**Valmennuksessa**
*MM-hopeaa valmentajana 2011,
*Vuoden Jääpallojohtaja Ruotsissa 2012

## Lähteet

## Aiheesta muualla
* Profiili IBDB:ssä
Dominique Pinon

**Dominique Jean Claude Pinon** (s. 4. maaliskuuta 1955 Saumur, Maine-et-Loire, Ranska) on ranskalainen näyttelijä, joka on saanut arvostetun Molière-palkinnon. Hänet tunnetaan muun muassa elokuvista *[[Martin Guerren paluu (elokuva)|Martin Guerren paluu]]* (1982), *[[Delicatessen – herkuttelijoiden yö]]* (1991), *[[Alien – ylösnousemus]]* (1997), *[[Amélie]]* (2001), *[[Pitkät kihlajaiset]]* (2004) ja *[[Midsummer Madness]]* (2007). Hän on näytellyt myös teatterissa.

## Palkinnot
*paras miesnäyttelijä – Sitgesin elokuvajuhlat (1991)
*Molière-palkinto (2004)

### Ehdokkuudet
*César (1983)
*Latvian Film Prize (2009)

## Aiheesta muualla
*
*
Malmin Super-Koris

**Malmin Super-Koris** on vuonna 1994 perustettu helsinkiläinen koripalloseura, joka on keskittynyt junioritoimintaan. Seuran toiminta keskittyy Koillis-Helsinkiin ja seuran kotihallina toimii Malmin Palloiluhalli.

## Tunnettuja kasvatteja
*Petteri Koponen
*Sasu Salin
*Sad Niskanen
*Teemu Rintala
*Ricky Waxlax

## Lähteet

## Aiheesta muualla
*Virallinen kotisivu
Omin sanoin

**Omin sanoin** on rap-artisti Seren *Seremoniamestari* -nimellä julkaistu debyyttialbumi. Levyltä julkaistiin singlet ”Kappale kauneinta suomiriimiä”, ”Viesti” ja ”Ihana päivä”.

Albumi nousi Suomen virallisen listan sijalle 7.

## Kappaleet

## Biitit
* Skillsters: 1, 3, 5, 6, 8, 11
* Martti Pohjanen: 2
* Bill Withers & Skip Scarborough: 4
* Seremoniamestari & Skillsters: 7, 9, 10, 12, 14
* Jaakko Salo: 13

## Arvostelut
* Soundi: 

## Lähteet
Pohjois-Ii

**Pohjois-Ii** on kylä Iin kunnassa Pohjois-Pohjanmaalla. Kylä sijaitsee Iin kuntakeskuksesta 2–15 kilometriä pohjoiseen Iijoen pohjoisella puolella. Kylässä on noin 870 asukasta ja se on valittu Pohjois-Pohjanmaan Vuoden Kyläksi 2008 ja Valtakunnalliseksi Vuoden kyläksi vuonna 2009. Pohjois-Ii mainitaan asiakirjoissa kylänä 1500–1600-lukujen vaihteessa, jolloin taloryhmät alettiin veroluetteloissa erottaa Iin Haminan taloista. Kylässä on oma koulu ja sillä on voimassa oleva kyläsuunnitelma vuosiksi 2021–2025.

## Lähteet

* Pohjois-Iin Kyläyhdistyksen kotisivut